Johann Sebastian Bach

Johann Sebastian Bach () (Eisenach, Germania, le 21 de martio 1685 – Leipzig, Germania, le 28 de julio 1750) esseva un compositor de musica de origine german de un del familias musical plus famose de Germania.

 Obras 

Bach creava plus de mille obras musical, includente 525 obras de musica vocal religiose e 494 obras instrumental. Ille creava tante compositiones que ancora post le anno 1950 on ha discoperite manuscriptos de Bach previemente non cognoscite.

Inter su obras le plus famose es le obra pro orchestra "Brandenburgische Konzerte" (1721), le obras pro cembalo "Goldberg-Variationen" (1741) e "Das Wohltemperierte Klavier" (1722 e 1742), le obras pro organo "Scübler-Choräle" (1747) e "Toccata und Fuge in d-Moll" plus le obras pro choro "Matthäus-Passion" (1727) e "H-Moll-Messe" (1749). Bach ha essite largemente recognoscite como un del compositores le plus grande in le historia occidental de musica.

In 2015 le manuscripto personal de Bach pro "H-Moll-Messe", conservate in le Bibliotheca Statal in Berlin, esseva acceptate in le programma "Memory of the World" de UNESCO, cuje scopo es proteger le hereditage scripte del mundo.

In 2019 Bach esseva proclamate le compositor le plus grande in le historia del musica per "BBC Music Magazine" post un sondage inter 174 vivente compositores classic.

Categoria:Gente german
Categoria:Compositores
Categoria:Compositores classic